Lav et referat af nedenstående tekst:

Tekst:
Rigtig mange nordjyder har problemer med diverse skadedyr. Malene Damsgård fra Kaas er en af dem, som har kæmpet med ubudne gæster. Hendes have er nemlig blevet invaderet af muldvarpe. - Vi havde jo faktisk en rigtig fin have indtil de flyttede ind, så nu er der jo egentlig mere eller mindre jord i hele haven. Den er blevet bulet og rigtig træls, så det er ikke rigtigt en hyggelig have mere, siger Malene Damsgård til TV2/Nord. Selvom muldvarpene flyttede ind allerede sidste forår, er det ikke lykkedes at jage dem på flugt igen. Og det selvom flere forskellige metoder har været taget i brug. - Vi har haft sådan nogle metalfælder nede, men det har ikke virket. Så har vi prøvet med nogle rådne fisk. Det havde vi hørt, at der skulle hjælpe, men det har heller ikke virket efter hensigten, siger Malene Damsgård. Endda familiens hund har forsøgt at give en hjælpene hånd med. - Hun har gravet rigtig meget i vores muldvarpeskud, men uden held. Hun har ikke rigtig fanget noget, selvom det havde været rigtig praktisk, siger Malene Damsgård.

Referat:
Mange nordjyder kæmper en svær kamp mod muldvarpe, som ødelægger haven med deres muldvarpeskud.